Бен Маклемор

Бен Маклемор III (, 1993 оны хоёрдугаар сарын 11-нд Миссури мужийн Сент Луис хотод төрсөн) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Сакраменто Кингз багийн тоглогч юм. 2013 оны драфтын долоо дахь сонголтоор Сакраментод ирсэн.

 Товчхон 
Тоглолтын хэв маягийн хувьд Рэй Аллентай төстэй, үсрэлтийн техник сайтай тул 720 градусын эргэлтийг бэлтгэлийн үеэр гүйцэтгэж байсан гэдэг. Айлын дөрөв дэх хүүхэд Маклемор ахлах сургуульд байхаасаа өөрийгөө таниулж эхэлсэн байдаг. Канзасын их сургуульд элсэн суралцаж байхдаа салбар сургуулийн хэд хэдэн багуудад тоглож, улмаар шигшээ багт орохоор чармайсан ч эхний жилдээ тэнцээгүй байв. Удаах жил нь Маклемор шигшээ багийнхандаа тоогдон 16.4 оноо, 5.3 самбараас бөмбөг авалтыг дунджилж коллежийн оюутнуудад олгодог Жон Вүүдений нэрэмжит шагналд нэр дэвшсэн байсан ч баг нь NCAA-д аз дутсан юм.

2014 оны хоёрдугаар сард Бүх оддын тоглолтын цагирганд довтлох тэмцээнд өрсөлдсөн.BEN MCLEMORE SELECTED TO 2014 SPRITE SLAM DUNK CONTEST

Эшлэл

Холбоос
Канзас - Профайл
ESPN.com - Профайл

Ангилал:АНУ-ын сагсан бөмбөгчин
Ангилал:Сакраменто Кингз багийн тоглогч
Ангилал:Америкчууд
Ангилал:1993 онд төрсөн